open-index/open-wikipedia-markdown huggingface dataset:
Luettelo Suomen rikoslain mukaisista rikoksista

Oheinen luettelo listaa tämänhetkiset **[[Suomen rikoslaki|Suomen rikoslain]]** (39/1889) **mukaiset [[rikos|rikokset]]**. Kullekin rikokselle esitetään rikoslain mukainen rangaistusasteikko minimi- ja enimmäisrangaistuksineen. Rikoksen rangaistusasteikko eli teosta tuomittavan alimman ja ylimmän rangaistuksen väli on toiselta nimeltään *rangaistuslatitudi*.

Suomen rikoslakiin on koottu useimmat vakavimmat rikokset, joista Suomessa voi saada vankeutta. Rikoslaki ei kuitenkaan yksinään luettele kaikkia rikoksia eli lakien mukaan rikollista tekoa. Useat muut lait kuvaavat ja määrittelevät muita rikoksia ja rikkeitä. Esimerkiksi siviilipalveluslaissa on siviilipalvelusrikos, josta tuomitaan vankeutta ja tupakkalaissa on tupakan myyntirikos ja tupakan markkinointirikos, joista tuomitaan sakkoon tai vankeuteen enintään kahdeksi vuodeksi.

Rikoslain määrittelemien rangaistusseuraamusten lisäksi syytetty voi joutua tuomituksi muiden lakien mukaan (oheisseuraamukset). Esimerkiksi vahingonkorvauksista päättäminen on tavallinen osa tuomioistuinten ratkaisuja rikosjutuissa. Rattijuopumukseen, törkeään liikenneturvallisuuden vaarantamiseen tai vaarallisten aineiden kuljetusrikokseen syyllistynyt saa puolestaan oheisseuraamuksena ajokieltoa, enimmillään viisi vuotta.

On huomattava, että osa listatuista rikoksista ja rangaistusmuodoista koskee vain virkamiehiä tai sotilaita. Virkamies voidaan panna viralta ja sotilaat saattavat saada kurinpitorangaistuksen. Sota-aikana useiden sotilasrikosten rangaistusasteikko kovenee.

Lapsensurmaan voi syyllistyä vain nainen. Tekijän lisäksi tekoon yllyttäjä voidaan tuomita samaan rangaistukseen. Vuosien saatossa rikoslaista on poistunut vanhoja rikosnimikkeitä ja tullut uusia. Nykyisestä rikoslaista poistuneita eli dekriminalisoituja rikosnimikkeitä ovat olleet mm. salavuoteus ja majesteettirikos.

## Katso myös
* Rangaistukset Suomen lain mukaan

## Lähteet

## Aiheesta muualla
* Henkilövahinkoasiain neuvottelukunnan suosituksia 2020 (Vahingonkorvauslain 5 luvun säännösten nojalla kivusta ja särystä sekä muusta tilapäisestä haitasta, pysyvästä haitasta sekä kärsimyksestä suoritettavien korvausten määristä. 5. painos. pdf-julkaisu) - Suositus ohjaa tuomioistuinten tuomitsemien vahingonkorvausratkaisujen määrää. (oikeusministerio.fi)
* Henkilövahinkoasiain neuvottelukunta (sivulta löytynevät ajantasaiset suositukset, jos linkki edellä on vanhentunut)
Kauhun tasapaino

**Kauhun tasapaino** on teoria, jonka mukaan toisilleen vihamieliset valtiot eivät uskalla aloittaa keskinäistä sotaa, koska sen pelätään olevan molemmille tuhoisa ydinsota. Käsite otettiin käyttöön 1950-luvun puolivälissä viittaamaan Yhdysvaltojen ja Neuvostoliiton välisessä kylmässä sodassa syntyneeseen tilanteeseen, jossa kummallakin supervallalla oli käytössään ydinaseita.

Kauhun tasapainon edellytys on se, että kummallakin osapuolella on kyky aiheuttaa vastapuolelle kauhistuttavaa tuhoa. Vastapuolen täytyy myös olla tietoinen tästä kyvystä. Kummankin osapuolen täytyy lisäksi osoittaa kykyä pystyä iskemään voimalla takaisin senkin jälkeen, kun se on itse joutunut hyökkäyksen kohteeksi. Näiden ehtojen täyttyessä kummankin osapuolen täytyy tulla siihen tulokseen, että vihamielisyyksien aloittamisen tai provosoimisen hinta olisi liian korkea, joten konflikti täytyy välttää. Säilyttääkseen pelotteen, kauhun tasapainon ja rauhan, kummankin osapuolen täytyy kuluttaa paljon varojaan asevarusteluun.

On väitetty, että juuri kauhun tasapaino on estänyt kolmannen maailmansodan alkamisen. Kun kummallakin osapuolella on kyky tuhota suuri osa vihollisen väestöstä ja teollisuudesta muutamassa minuutissa kaukaa laukaistujen ydinohjusten avulla, sodasta tulisi historian tuhoisin ja täysin mahdoton hyväksyä, eikä siinä olisi lainkaan voittajia.

Kauhun tasapainon teoriaa kehittivät 1950-luvun lopulla useat yhdysvaltalaiset teoreetikot, kuten Bernard Brodie, Herman Kahn, Oskar Morgenstern, Thomas Schelling ja Albert Wohlstetter.

Molemminpuolisen varman tuhon teoria sai Yhdysvallat omaksumaan 1960-luvulla uuden strategisen doktriinin, joka ei enää perustunut massiiviseen vastahyökkäykseen vaan ”taattuun tuhoon”. Sen mukaan Yhdysvallat tarvitsi kyvyn tuottaa ensi-iskun tehneelle hyökkääjälle liian vakavaa tuhoa, jotta hyökkäys kannattaisi. Tällainen vastahyökkäys olisi suunnattu kaupunkeihin eikä sotilaallisiin kohteisiin. Pentagonin kerrotaan 1960-luvun puolivälissä määritelleen riittävän tuhon rajaksi 25 prosenttia Neuvostoliiton väestöstä ja 45 prosenttia sen teollisuudesta. Presidentti Johnsonin puolustusministeri Robert McNamara piti rauhan kannalta vain hyvänä asiana sitä, että myös Neuvostoliitto oli saamassa kehitettyä itselleen riittävän pelottavan ydinasearsenaalin.

Molemminpuolisen tuhon teoriaan liittyy muun muassa se paradoksi, että teorian mukaan ei ole suotavaa puolustaa omia kaupunkeja ydintuholta, sillä se poistaisi pelotevaikutteen.

Pohjois-Atlantin puolustusliitto Nato otti vuonna 1967 viralliseksi strategiakseen ”joustavan vastauksen” strategian. Sen mukaan Neuvostoliiton hyökkäykseen vastataan ”tarvittavalla tavalla”, jopa täysimittaisella ydinvastaiskulla, eikä pieneenkään sotilaalliseen voimankäyttöön jätetä vastaamatta.

## Katso myös
*Kuuban ohjuskriisi
*Liennytys

## Lähteet
* 
### Viitteet
Damnatio memoriae

**Damnatio memoriae** () oli roomalainen käytäntö, jolla osoitettiin halveksuntaa pettureina ja häpeän tuojina pidettyjä kohtaan. Se tarkoittaa suomeksi suunnilleen muiston kiroamista. Jokainen jälki ihmisestä poistettiin, ikään kuin ihmistä ei ikinä olisi ollutkaan.

Tunnetuimpia esimerkkejä *damnatio memoriaesta* ovat epäsuosittujen keisarien kiroamiset heidän kuoltuaan. Ensimmäisenä kirottiin Caligula, sitten Nero. Keisari Caracalla kirosi veljensä Getan murhattuaan tämän.

Tuomion julistamisen jälkeen tuomitun nimi poistettiin kaikista kirjakääröistä, keisarien tapauksessa myös piirtokirjoituksista. Myös patsaat tuhottiin. Roomalainen elämä perustui kunnialle ja kasvot piti säilyttää kaikissa tilanteissa. Tällainen kunnian menetys oli hyvin kova rangaistus.

## Vastaavia käytäntöjä muissa kulttuureissa

Samanlaisia käytäntöjä tai tapauksia on ollut myös muissa kulttuureissa. Esimerkiksi muinaisessa Egyptissä faarao Akhenatenin seuraajat koettivat hävittää kaikki häneen liittyvät nimikartussit ja muistomerkit. Antiikin Kreikassa Efesoksen Artemiin temppelin polttajan Herostratoksen nimi määrättiin hävitettäväksi. Myös nykyaikana on tapahtunut vastaavia tapauksia, esimerkiksi Stalinin vainojen aikana epäsuosioon joutuneet ihmiset jopa retusoitiin pois valokuvista.

## Esimerkkejä

Tiedosto:Julia Aquilia Severa - detail.JPG|Aquilia Severan, Elagabaluksen vaimon patsas tuhottuna.
File:Soviet censorship with Stalin2.jpg|Valokuvien käsittelyä Neuvostoliitossa Stalinin hallintoaikana.


## Katso myös
* Monumentaalinen propaganda
* Muistomerkki
* Persona non grata

## Aiheesta muualla

* 
*
Mil Mi-4

**Mil Mi-4** () on neuvostoliittolainen kuljetushelikopteri, jota suunniteltiin Mil Mi-1:n seuraajaksi. Mihail Milin johtama suunnittelutoimisto suunnitteli Mi-4:n vuonna 1951. Prototyyppi lensi vuonna 1952 ja 1954 kone tuli Neuvostoliiton ilmavoimien käyttöön. Amerikkalaisten laaja ja menestyksellinen helikoptereiden käyttö Korean sodassa oli luonut tarpeen Mi-4:n valmistukselle. Siinä on vaikutteita Sikorsky S-55-helikopterista. Kiinassa Mi-4:ää valmistettiin nimellä **Harbin Z-5**.

Suomen ilmavoimilla oli kolme Mi-4-helikopteria (HR-1, HR-2, HR-3) käytössään 1962-1979, muun muassa meripelastuksessa, sairaankuljetuksessa ja erilaisissa nostotehtävissä (muun muassa sähkönjakelun runkoverkon sähkötolppien nosto). 

## Museokoneita Suomessa
* Keski-Suomen ilmailumuseossa Tikkakoskella on HR-1
* Karjalan ilmailumuseossa Lappeenrannassa HR-2:n jäänteet (HR-2 oli harjoituskohteena Pelastusopistolla Kuopiossa ja kone on poltettu)
* Suomen ilmailumuseossa Vantaalla on HR-3

## Lähteet
* 

### Viitteet

## Aiheesta muualla

* Keski-Suomen Ilmailumuseo järjesti Lentotekniikan Killan kanssa museoilma-aluskurssin Mi-4-helikopterista 27.–28.9.2008.
Mil Mi-8

**Mil Mi-8** () on neuvostoliittolainen keskikokoinen kuljetushelikopteri. Mi-8-helikopterit rakensi Kazanin helikopteritehdas.

Helikopteri suunniteltiin ensin Aeroflotin käyttöön. Lentoyhtiö ei kuitenkaan luottanut yksimoottoriseen helikopterista tehtyyn V-8-prototyyppiin. Tämän vuoksi yksi voimalaite vaihdettiin kahteen pienempään. Uusi prototyyppi lensi 17. syyskuuta 1962. Siinä oli sama päävaihteisto ja nelilapainen pääroottori kuin Mi-4-helikopterissa. Vuonna 1964 Mi-8:n roottori korvattiin 5-lapaisella.

Mi-8 oli käytössä erittäin laajasti Neuvostoliitossa ja on edelleen erittäin laajasti Venäjällä ja muissa IVY-maissa käytetty kuljetushelikopteri. Suomessa sitä pidetään verrattain luotettavana. Suurta osaa Mi-8:n onnettomuuksista Venäjällä uskotaan johtuvan sääntöjen noudattamatta jättämisistä.

## Käyttö Suomessa

Suomen puolustusvoimilla oli käytössä Mi-8-kuljetushelikoptereita 1970-luvulta vuoteen 2010 saakka. Alun perin ne hankittiin Ilmavoimien ja Rajavartiolaitoksen käyttöön. Myöhemmin Rajavartiolaitoksen kopterit siirrettiin Ilmavoimille Kuljetuslentolaivueeseen ja vuonna 1997 helikopterit siirrettiin maavoimien alaisuuteen.

Mi-8-helikoptereita hankittiin Suomeen kymmenen vuosina 1973–1977 ja 1981–1983. Näistä kahdeksan on ollut kuljetusversioita Mi-8T (HS-1..4 ja HS-11..14) ja kaksi matkustajaversiota Mi-8P (HS-5 ja HS-6).

Maavoimilla oli 2000-luvulla käytössä kaksi Mi-8T-helikopteria, joiden käytön piti päättyä vuoden 2006 lopussa. Kaksi Mi-8T-kopteria kuitenkin palveli vuoteen 2010 saakka, kunnes riittävä määrä NH-90-helikoptereita saatiin operatiiviseen käyttöön. Tähän liittyen Ilmavoimat peruskorjautti kaksi kopteriaan Venäjällä.

### Suomessa käytetyt Mi-8-helikopterit
Kaksi Utissa varastoituna ollutta kopteria lahjoitettiin Unkarin ilmavoimille (Magyar Légierő) tammikuussa 2011. Kopterit siirrettiin Unkariin Antonov -kuljetuskoneella 25.8.2011. Kumpikaan koptereista ei ollut lentokunnossa. Unkari ottaa koneet operatiiviseen käyttöön. Koptereiden lahjoitus liittyy kansainvälisen helikopterirahaston (Multinational Helicopter Initiative) kartuttamiseen.

## Onnettomuuksia

Suomen ilmavoimien rekisterissä ollut Rajavartiolaitoksen pelastushelikopteri Mi-8T HS-12 tuhoutui syöksyssä mereen Kustavissa Turun lähellä 13.4.1982. Tämä onnettomuus vaati yhden ihmishengen.
*21. maaliskuuta 2007: Gazpromavia, Komi, Venäjä 

## Lähteet
* http://www.helicopter-database.de/

### Viitteet

## Aiheesta muualla

* Mil.fi – Kuljetushelikopteri Mi-8 kalustoesittely 
*Aalto04-harjoituksen http://tietokannat.mil.fi/aalto2004/index.php?language=fi_FI&page_id=1  kuvia: http://tietokannat.mil.fi/aalto2004/include/thumbnail.php?id=129&width=640 http://tietokannat.mil.fi/aalto2004/include/thumbnail.php?id=130&width=640 http://tietokannat.mil.fi/aalto2004/include/thumbnail.php?id=99&width=640 http://tietokannat.mil.fi/aalto2004/include/thumbnail.php?id=100&width=640
McDonnell Douglas

**McDonnell Douglas** oli yhdysvaltalainen lentokonevalmistaja, joka syntyi vuonna 1967 McDonnell-yhtiön ostaessa Douglasin.

Yhtiö harjoitti lentokoneiden rakentamista Kaliforniassa ja Missourissa. Uusien konemallien tunnus vaihtui DC:stä (Douglas Commercial) MD-alkuisiksi. McDonnell-Douglasin siviilikoneet (MD-80, MD-90, MD-11) olivat modifikaatioita DC-9- ja DC-10-koneista. Tämä hidas kehitys ja uusi kilpailija, Airbus, söivät yhtiön markkinaosuutta.

Boeing osti vuonna 1997 matkustajakoneiden myyntikilvassa tappion kärsineen McDonnell Douglasin. Kaupassa pommikoneisiin keskittynyt Boeingin  sotilaslentokonetuotanto täydentyi hävittäjälentokoneilla, kun McDonnell-Douglas oli esimerkiksi F/A-18 Hornet toimittaja. Lisäksi tuolloin elettiin kylmän sodan lopun jälkeistä asetuotannon matalasuhdannetta, jolloin Pentagonin tilauksia ei riittänyt enää useille suuryrityksille. Myös NASAn avaruusasematilaus siirtyi kaupassa Boeingille.

## Historia
*1928 James Smith McDonnell perustaa J. S. McDonnell & Associates -nimisen yrityksen.
*1933 yritys liittyy Glenn L. Martin Companyyn.
*1939 McDonnell eroaa ja perustaa McDonnell Aircraft Corporationin St. Louisiin.
*1967 Douglas-yhtiö liitetään McDonnelliin, muodostuu McDonnell Douglas.
*1984 Hughes Helicopters liitetään McDonnell Douglasiin.
*1997 Boeing ostaa McDonnell Douglasin.

## Kuuluisia konetyyppejä

*McDonnell Douglas F-15 Eagle (1972) – kaksimoottorinen ilmaherruushävittäjä
*McDonnell Douglas F/A-18 Hornet (1978) – kaksimoottorinen tukialushävittäjä

## Siviilikoneet
* McDonnell Douglas DC-10 (1971) – laajarunkoinen matkustajalentokone
* McDonnell Douglas MD-80 (1977) – matkustajalentokone
* McDonnell Douglas MD-11 (1990) – laajarunkoinen matkustajalentokone
* McDonnell Douglas MD-90 (1993)

## Konsepteja
* McDonnell Douglas A-12 Avenger II

## Lähteet

## Aiheesta muualla

* http://www.boeing.com
Mandoliini

**Mandoliini** on Italiassa ja Saksassa 1700-luvun alussa kehittynyt kielisoitin.

## Kielet ja viritys
Mandoliinin tyypillinen kielten määrä on vaihdellut eri aikoina. Nykyään yleisin mandoliini on napolilainen mandoliini, jossa on neljä kieliparia eli kahdeksan kieltä. Mandoliinissa voi myös olla kaksitoista tai jopa kuusitoista kieltä, joista kolme (12-kielisessä) ja neljä (16-kielisessä) on aina viritetty samaan vireeseen. Kahdeksankielisessä on kieliparit samassa vireessä. Mandoliinin viritys on samanlainen kuin viululla (G–D–A–E).

## Soittaminen
Mandoliinin ääni ei ole kantava, ja jos sitä soitetaan samaan aikaan esimerkiksi viulun kanssa, ääni hukkuu lähes täysin. Mandoliinia soitetaan yleensä plektralla.

Tyypillisesti mandoliinilla soitetaan melodioita tai perusmelodian toista ääntä. Plektralla aikaansaadaan yhtenäinen tremolo-äänimatto, jonka syntyä parikielet auttavat. Soittajilla näyttää oikea käsi tärisevän sen heiluessa niin nopeasti ylös-alas ja sivulle. Mandoliini on myös erinomainen sointusäestyksessä, kitaran tai banjon tapaan, sen ääni soi kuuluvasti, soittimen pienestä koosta huolimatta. Tämä vaatii usein plektran käyttöä.

## Versiot
Mandoliinista on kehittynyt erilaisia versioita, kuten mandola, oktaavimandoliini ja mandosello. Mandola on isokokoisempi kuin mandoliini ja sen ääniala on hieman matalampi kuin tavallisen mandoliinin. Se viritetään yleensä C3-G3-D4-A4, eli kvinttiä alemmas kuin mandoliini. Oktaavimandoliini eroaa tavallisesta mandoliinista suuremmalla koollaan ja oktaavin matalammalla äänialallaan (vire on G2-D3-A3-E4). Mandosellon ääniala on vielä matalampi kuin oktaavimandoliinin (vire on C2-G2-D3-A3 eli sama kuin sellolla). On olemassa myös sähkömandoliineja. 

## Historia
Mandoliini kehittyi suuremmasta mandora-soittimesta, jota oli käytetty noin 1500-luvulla.

Mandoliinia on käytetty useissa erilaisissa musiikin tyylilajeissa. Tunnetuimpia mandoliinille säveltäneitä klassisia säveltäjiä ovat olleet Antonio Vivaldi (1678–1741), Johann Nepomuk Hummel (1778–1837) ja Raffaele Calace (1863–1934). Sergei Prokofjevin (1891–1953) baletin *[[Romeo ja Julia]]* osissa 25 ("Mandoliinitanssi") ja 48 ("Aamuserenadi") mandoliinilla on tärkeä osa. Mandoliinia alettiin käyttää 1900-luvulla bluegrass- ja jazz-musiikissa. 

Suomalaisessa pelimannimusiikissa mandoliini oli pitkään vähemmän arvostettu kuin viulu, klarinetti tai haitari, mutta arvostus on noussut 1900-luvun loppuvuosikymmeninä.  

Populaarimusiikissa mandoliinia on käytetty muun muassa kappaleissa "Teuvo, Maanteiden kuningas" (ja useissa muissa Leevi and the Leavingsin kappaleissa), "Perutaan häät" (Anne Mattila), "Losing My Religion" (R.E.M., soittajana Peter Buck) ja "Battle of the Evermore" (Led Zeppelin).

Tunnettuja mandoliinivirtuooseja on nykyään vähän. Erityistä mainetta on saavuttanut Alison Stephens, joka on omistautunut nimenomaan klassiselle mandoliinille.
 
## Katso myös
* Mandoliinikonsertto

## Lähteet

## Kirjallisuutta
*
Kaupunkiverkko

**Kaupunkiverkko** eli **MAN** () on yhden tai useamman kaupungin alueella toimiva datasiirtoverkko. Esimerkiksi jonkin kaupungin ja sen pienemmät lähikunnat tai muut yhteen kasvaneet lähekkäin olevat kaupungit voivat muodostaa tällaisen. Myös yliopistoilla on tällaisia. Tämä muodostuu useasta lähiverkosta.   

## Tekniikka
Kaupunkiverkoissa käytetään runkona 1-10 Gbit/s ethernet- tai valokuituyhteyksiä. Joskus voidaan käyttää myös useampaa rinnakkaista yhteyttä kahden pisteen välillä pullonkaulojen välttämiseksi. Näihin yhdistetään lähiverkkoja kapeammilla yhteyksillä kuten 10 Mbit/s ethernet-yhteyksillä jottei yksi lähiverkko tuki koko kaupunkiverkon runkoa.

## Katso myös
* Henkilökohtainen verkko
* Laajaverkko
* Lähiverkkotopologiat
* panOULU
Hughes Aircraft

**Hughes Aircraft** oli Howard Hughesin perustama aluksi lentokoneita suunnitellut ja valmistanut yritys. Hughes Aircraft suunnitteli aluksi lentokoneita Hughesin omaan käyttöön ja Yhdysvaltain ilmavoimille. Toisen maailmansodan jälkeen supistuvilla markkinoilla Hughes Aircraft jäi sivuun lentokoneiden tuotannosta ja siirtyi tutkiin, muuhun elektroniikkaan ja avaruusajan alettua tietoliikennesatelliitteihin.

Vuonna 1985 Howard Hughesin lääketieteellisen instituutin johto päätti myydä omistamansa yrityksen, joka oli instituutin ainoa varallisuuserä. Ostaja oli autonvalmistaja General Motors.

## Yritysjärjestelyjä
Howard Hughes perusti yrityksen vuonna 1932 Hughes Tool Company -yhtiön divisioonaksi.

* General Motors osti yhtiön vuonna 1985. 1990-luvun lopulla General Motors myi yhtiön osina.
* Raytheon osti Hughes Aircraftin. 
* Hughes Research Laboratories siirtyi Boeingin, General Motorsin ja Raytheonin yhteisomistukseen. Sittemmin Raytheon myi osansa Hughes Research Laboratoriesista mutta jatkoi sen asiakkaana. 
* Boeing osti Hughes Space and Communications Companyn 2000 ja nimesi sen Boeing Satellite Development Centeriksi. 
* General Motors myi loput Hughes Electronicsista Rupert Murdochin News Corporation -mediayhtymälle, joka nimesi sen DirecTV Groupiksi.
* Hughes Helicopters päätyi Boeingille.

## Tuotteita
### Lentokoneet
* Hughes D-2
* Hughes H-1
* Hughes H-4 Hercules
* Hughes XF-11

### Ohjukset
* AIM-4 Falcon
** AIM-26 Falcon
** AIM-47 Falcon
* AIM-54 Phoenix
* AIM-120 AMRAAM
* AGM-65 Maverick
* BGM-71 TOW
* Brazo

## Kuvia

Tiedosto:H-4 Hercules 2.jpg|Hughes H-4 Hercules eli "Spruce Goose"
Tiedosto:Aim 120 amraam missile 20040710 145603 1.4.jpg|Hughesin Aircraftin / Raytheonin  AIM-120 AMRAAM -ilmataisteluohjus
Tiedosto:Galileo probe deployed (large).jpg|Hughes Aircraftin valmistama Galileo-luotain lähetetään matkaan avaruussukkulasta.


## Lähteet

## Aiheesta muualla
Hughes OH-6 Cayuse

**Hughes OH-6 Cayuse** on yhdysvaltalaisvalmisteinen helikopteri. Sitä valmisti aluksi Hughes Helicopters, kunnes McDonnell-Douglas-lentokonetehdas osti sen vuonna 1984. Erityisesti Yhdysvaltojen maavoimien käyttämä Hughes OH-6 Cayuse-helikopteri oli yhtiön pitkäikäisin tuote. Sitä valmistettiin Vietnamin sodan aikana 1970-luvun alussa jopa sata kappaletta kuukaudessa.

Kone saavutti 23 maailmanennätystä. Sen ensilento tehtiin 27. helmikuuta 1963.

OH-6 Cayuseen perustuva siviiliversio on MD Helicopters MD 500.

## Historia
Hughes Helicopters toimitti ehdotuksensa Yhdysvaltain armeijan Light Observation Helicopter -ohjelmaan (LOH), jossa se sai aluksi tunnuksen YHO-6A ja muuttui muotoon YOH-6A johtaen mallinimeen OH-6A. Kopterin muunnoksia on muun muassa MH-6 Little Bird.

## Tekniset tiedot

## Lähteet

## Aiheesta muualla
Konjunktio

**Konjunktio** tarkoittaa seuraavia:

* konjunktio, tähtitieteessä kahden taivaankappaleen sijoittumista havaitsijan kanssa samalle janalle
* konjunktio, kielitieteessä lauseita ja lauseenjäseniä yhdistävä partikkeli
* konjunktio, logiikassa lause joka on tosi jos sen kaikki osalauseet ovat tosia.
LAB

**LAB** on suomalainen rockyhtye, joka aloitti vuonna 1997. LABin muusikot ovat vaikuttaneet muissakin yhtyeissä, esimerkiksi Kirka Sainio Airdashissa ja Splendid muun muassa 45 Degree Womanissa.  

LAB julkaisi 2000-luvulla kolme studioalbumia, joista kaksi julkaistiin myös Saksassa. Vuonna 2005 yhtyeen albumilta *[[Where Heaven Ends]]* julkaistu single ”When Heaven Gets Dirty” oli Suomen kaupallisissa radioissa kymmenenneksi soitetuin kappale sekä soitetuin kotimainen kappale. Yhtyeen kappale ”Beat the Boys” oli mukana *[[FlatOut]]*-nimisessä rallipelissä. 

Vuoden 2005 lopussa LAB lopetti toimintansa. Yhtye palasi levyttämään syksyllä 2022 ja julkaisi singlen ja musiikkivideon ”The Pianist 1910–2016” marraskuussa 2022. 

## Jäsenet
* Ana – laulu
* Splendid (Pekka Laine) – kitara
* Alec Hirst-Gee – rummut
* Kirka Sainio – basso, piano

### Entiset jäsenet
* Johannes – kitara
* Masa – rummut

## Julkaisut

* 
* 
* 

## Lähteet

## Aiheesta muualla
* Yhtyeen kotisivut
* LABmusicOfficial-Facebook-sivu
Intel Pentium Pro

**Intel Pentium Pro** on Intelin valmistama kuudennen sukupolven x86-arkkitehtuuriin perustuva suoritin. Se julkaistiin marraskuussa 1995. Intelin oli tarkoitus korvata Intel Pentium Pentium Pro:lla, mutta lopulta suoritin sai jalansijaa vain palvelinkäytössä. Suorittimen korvasi Intel Xeon.

Nimestään huolimatta Pentium Pro on hyvin erilainen kuin Pentium. Se perustui täysin uuteen P6-ytimeen, josta muokattua versiota käytettiin myöhemmin Intel Pentium II:ssa, Intel Pentium III:ssa ja Intel Pentium M:ssä. P6-ydin pilkkoo monimutkaiset CISC-tyyppiset x86-käskyt pienemmiksi RISC-tyyppisiksi käskyiksi, jotka se sitten suorittaa. P6 pystyy suorittamaan kolmea käskyä rinnakkain Pentiumin kahden sijaan ja se pystyy myös uudelleenjärjestelemään käskyjä lennossa.

Suorittimen liukuhihnaa on myös selvästi pidennetty, noin 14-vaiheiseksi Pentiumin 5-vaiheisesta. Tämä mahdollistaa suuremmat kellotaajuudet samalla valmistustekniikalla, tosin suurempi hyöty tästä tuli vasta myöhäisempien P6-pohjaisten suorittimien kuten Pentium IIn myötä.

Pentium Pro sisältää lukuisia parannuksia haarautumisen ennakointiin. Siinä oli uusi käsky, CMOV, jota käyttämällä jossain tilanteissa pystyttiin välttämään haarautuminen kokonaan. Pentium Pro:n suorituskyky ajettaessa 32-bittistä koodia oli erinomainen, mutta 16-bittistä koodia ajettaessa se hävisi jopa tavalliselle Pentiumille. Koska siihen aikaan suurin osa kotikäyttäjien käyttämistä ohjelmista oli 16-bittistä, Pentium Pro ei saavuttanut suosiota kotikäyttäjien keskuudessa. Intel täytti tämän aukon tuotevalikoimassaan julkistamalla Pentium MMX:n.

Pentium Pro käytti jättimäistä Socket 8 -suoritinkantaa. Siinä oli 256 tai 512 kilotavua välimuistia, erillisellä piirillä kuin suoritin mutta silti samassa pakkauksessa. Myöhemmin julkaistiin yhden megatavun välimuistia käyttävä malli. Kaikki mallit olivat kalliita, sillä kehittymättömistä tuotantotekniikoista johtuen Pentium Pro:n saanti oli huono ja tuotantokustannukset siten korkeat. Suoritin toimi 150, 166, 180 tai 200 megahertsin kellotaajuudella. Ulkoinen väylä oli 60 tai 66 MHz. Pentium Pro:ta käytettiin usein monisuoritinkokoonpanoissa.

Pentium Pro:n seuraajaksi sanotaan usein Pentium IIsta, joka oli käytännössä Pentium Pro, johon oli lisätty MMX-käskyt sekä 16-bittistä suorituskykyä oli paranneltu, ja välimuistirakennetta muutettu, mutta tosiasiassa varsinainen Pentium Pron seuraaja oli Pentium IIn pohjalta tehty kalliimpi Pentium II Xeon; Pentium II ei kyennyt toimimaan neljän suorittimen monisuoritinkokoonpanoissa ja se  oli enemmän lähinnä Pentium MMXn korvaaja.
Interjektio

**Interjektiot** eli **huudahduspartikkelit** ovat sanoja ja vakiintuneita äännähdyksiä, joilla osoitetaan affektiivista reaktiota tapahtuneeseen, sanottuun tai omaan tunnetilaan. Keskeisimpiä interjektioita suomen kielessä ovat esimerkiksi *ai*, *hui*, *oho*, *pyh*, *voi* ja *yäk*.

Interjektioiden luokka on periaatteessa avoin. Interjektiot muistuttavat ei-kielellistä viestintää, mutta kun jokin ääntely on saanut vakiintuneen fonologisen asun, se katsotaan interjektioksi.

## Lähteet

## Aiheesta muualla
Väitöskirja

**Väitöskirja** () on opinnäyte, joka laaditaan tohtorintutkinnon suorittamiseksi. Väitöskirjan tulee sisältää uutta tieteellistä tietoa ja osoittaa tekijän kykyä itsenäiseen tutkimukseen.

Väitöskirja voi olla joko yhtenäinen teos eli monografia tai samaa aihetta käsittelevistä tieteellisistä artikkeleista koostuva *artikkeliväitöskirja* eli niin sanottu nippuväitöskirja. Artikkeliväitöskirjan julkaisujen tulee asetuksen mukaan olla julkaistuja tai julkaistavaksi hyväksyttyjä artikkeleita ja väitöskirjassa tulee niiden lisäksi olla myös johdanto- ja yhteenveto-osa. Kullakin tiedekunnalla ja yliopistolla on tarkempia väitöskirjaa koskevia määräyksiä.

Väitöskirjan sivumäärä vaihtelee alan ja sen perinteiden ja valitun aiheen mukaan. Artikkeliväitöskirjoissa johdanto- ja yhteenveto-osa on 40–100 sivua, näiden lisäksi tulee 2–10 julkaisua.

Kun ohjaava professori pitää väitöskirjaa valmiina, tiedekunta nimeää esitarkastajat. Esitarkastajia on yleensä kaksi, ja arviointi on samanlaista kuin tieteellinen vertaisarviointi. Esitarkastuslausuntojen perusteella työlle voidaan myöntää painatuslupa. Painatusluvan myöntäminen merkitsee käytännössä sitä, että työ on hyväksytty, vaikka muodollisesti hyväksyminen tapahtuu vasta väitöstilaisuuden jälkeen. Vaikka kustannusten säästämiseksi osa yliopistoista julkaisee väitöskirjoja sähköisesti, voidaan väitöskirjasta ottaa pieni painos itse väitöstilaisuutta ja väittelijän myöhempiä tarpeita varten. Väitöskirjaa on pidettävä julkisesti nähtävillä vähintään 10 päivää ennen väitöstilaisuutta.

Väittelijä eli respondentti puolustaa väitöskirjaansa julkisessa väitöstilaisuudessa tiedekunnan määräämää vastaväittäjää (opponentti) vastaan ja myös yleisön edustajat saavat esittää muistutuksia eli toimia ylimääräisinä vastaväittäjinä. Vastaväittäjiä voi olla myös kaksi, mikä on yleinen tapa teknillisellä alalla. Väitöstilaisuuden valvoja (kustos) on yleensä kyseisen oppiaineen professori. Väitöstilaisuuden jälkeen tiedekuntaneuvosto (tai sitä vastaava elin) arvostelee väitöskirjan saamiensa lausuntojen perusteella. Prosessin yksityiskohdat vaihtelevat yliopistoittain.

### Suomessa
Vuonna 2021 Suomen yliopistoissa tarkastetuista väitöskirjoista oli peräti 86 prosenttia englanninkielisiä. Se on herättänyt huolen Suomen tieteen englanninkielistymisestä.

## Lähteet
* 
* 
### Viitteet
Hannibalianus

**Flavius Hannibalianus** (kuoli syyskuussa 337) oli Konstantinus Suuren veljenpoika. Hannibalianuksen isä Flavius Dalmatius oli Konstantinuksen velipuoli.

Hannibalianus meni naimisiin Konstantinuksen tyttären Constantinan kanssa. Vuonna 337 Konstantinus suunnitteli sotaretkeä Persiaa vastaan ja teki Hannibalianuksesta Pontoksen kuninkaan (*rex*). Ilmeisesti hänen aikeenaan oli aikanaan asettaa Hannibalianuksen Persian kuninkaaksi. Konstantinuksen kuoltua tämän kolme poikaa murhasivat Hannibalianuksen.

## Aiheesta muualla

* Roman Emperors — Hannibalianus (englanniksi)
337

## Tapahtumia
* 9. syyskuuta — Konstantinus II, Constans ja Constantius II jakavat vallan isänsä Konstantinus Suuren kuoltua.
## Syntyneitä
*
## Kuolleita
* 22. toukokuuta — Rooman keisari Konstantinus Suuri
* syyskuussa — Hannibalianus Pontoksen kuningas. Konstantinus Suuren veljenpoika. (teloitettiin)
* syyskuussa — Dalmatius, caesar. Konstantinus Suuren veljenpoika. (teloitettiin)
* syyskuussa — Julius Constantius,  Konstantinus Suuren velipuoli. Julianus Apostatan isä. (teloitettiin)
Dalmatius Caesar

**Flavius Dalmatius** (kuoli syyskuussa 337) oli Konstantinus Suuren veljenpoika. Hänen isänsä oli Konstantinuksen velipuoli Dalmatius censori. Hannibalianus oli Dalmatiuksen veli.

Konstantinus Suuri teki Dalmatiuksesta apukeisarin eli *[[Caesar (arvonimi)|caesarin]]* 19. syyskuuta 335. Hän sai Makedonian, Kreikan ja Traakian hallittavakseen. Dalmatius murhattiin sen jälkeen kun Konstantinus kuoli toukokuussa 337.

## Lähteet

## Aiheesta muualla
Silmukointi

**Silmukointi** on eukaryoottisoluissa geenin transkription (DNA:sta esi-mRNA:ksi) ja translaation (mRNA:sta proteiiniksi) välissä tapahtuva prosessi. Silmukoinnissa geenistä poistetaan transkriptoidussa esi-mRNA:ssa olevat jaksot, jotka eivät vaikuta proteiinin sekvenssiin (intronit), jolloin jäljelle jäävät vain geenin koodaavat osat eli eksonit.

## Silmukointi

Useimmat korkeimpien eukaryoottien geeneistä ovat DNA:ssa epäjatkuvina. Eksoneiden, joiden sekvenssi määrää proteiinien rakenteen, välissä on introneita, jotka poistetaan ennen proteiinisynteesiä. Proteiinisynteesi alkaa kuitenkin koko geenin – eksoneiden ja introneiden – transkriptiolla esi-mRNA:ksi.

Esi-mRNA:sta poistetaan tumassa intronit, jolloin syntyy valmiita mRNA-juosteita (lähetti-RNA:ta), jotka siirretään tumasta solulimaan proteiinisynteesiä varten.

Silmukointikohdan tunnistus perustuu introneiden päissä oleviin konservoituneisiin jaksoihin. RNA:n 5'-päässä ovat nukleotidit GU ja 3'-päässä AG. Silmukointireaktiossa esi-mRNA katkeaa ensin intronin 5'-päästä, kun intronissa oleva adeniinin -OH-ryhmä hyökkää intronin 5'-pään fosforisidokseen. Molekyyli muodostaa tällöin lasson (**). Toisessa vaiheessa 5'-päässä ollut eksoni hyökkää 3'-pään eksonin fosfaattiryhmään.

Yleensä silmukointiin osallistuu spliseosomi, joka koostuu lyhyistä RNA-molekyyleistä ja proteiineista. Tietyt silmukoinnit tapahtuvat RNA:n itsensä katalysoimana eikä reaktio tällöin vaadi energiaa.

## Vaihtoehtoinen silmukointi
Esi-mRNA:n silmukointi voi tapahtua vain yhdellä tavalla, mutta usein samasta geenistä voidaan silmukoinnin avulla luoda erilaisia mRNA-molekyylejä ja siten erilaisia proteiineja. Tämä mahdollistaa eliöiden kasvavan monimutkaisuuden ja nopeamman evoluution. Vaikka silmukoinnin lopputuotteet voivat olla erilaisia, eksonit ovat niissä aina samassa järjestyksessä kuin esi-mRNA:ssa.

Vaihtoehtoisen silmukoinnin säätelyjärjestelmää ei tunneta hyvin.

## Aiheesta muualla

* Solunetti: RNA:n silmukointi
* Solunetti: Vaihtoehtoinen silmukointi
Maynard James Keenan

**Maynard James Keenan** (s. 17. huhtikuuta 1964 Yhdysvallat) on toiminut muun muassa yhtyeiden Tool, A Perfect Circle ja Puscifer laulajana. 

Keenan syntyi baptistiperheeseen Ravennassa, Ohion osavaltiossa. Hän liittyi armeijaan vuonna 1982 ja palveli tulenjohdossa. Erottuaan armeijasta 1984 Keenan opiskeli taidetta Michiganin Grand Rapidsissä. Ennen uraansa Toolissa hän lauloi yhtyeissä Green Jellÿ ja Children of the Anachronistic Dynasty sekä soitti bassoa Tex A. N. S. -yhtyeessä.

Keenan oli kihloissa Jennifer Fergusonin kanssa, mutta pari on sittemmin eronnut. Heillä on Devo-niminen poika (s. 5. elokuuta 1995).

A Perfect Circlen kappale "Breña" levyltä *Mer de Noms* on nimetty Fergusonin toisen nimen mukaan ja levyllä oleva toinen kappale "Judith" puolestaan Keenanin äidin mukaan. Hänen äitinsä on ollut myös innoituksena Toolin albumin *[[10,000 Days]]* kaksiosaisessa kappaleessa "Wings for Marie". Keenan toimii tällä hetkellä Toolin, A Perfect Circlen sekä Pusciferin laulajana sekä pitää viinitilaa Arizonassa.

## Diskografia
### Tool

*  (EP)
* 
* 
* 
* 
* 
*Fear Inoculum (2019)

### A Perfect Circle

* 
* 
* 
*  (DVD)
*Eat the Elephant (2018)

### Puscifer

*  (EP)
* 
* 
* 
*  (EP)
* 
* 

### Muut

*Children of the Anachronistic Dynasty: 
*Tex A. N. S.: 

#### Vierailut
*Rage Against the Machine: 
**Kappaleessa "Know Your Enemy"
*Green Jellÿ:  (VHS)
**Kappaleessa "Three Little Pigs"
*Green Jellÿ: 
**Kappaleessa "Three Little Pigs"
* (tribuuttialbumi)
**Shandi's Addiction -yhtyeen Kiss-coverissa "Calling Dr. Love"
*Replicants: 
**Kappaleessa "Silly Love Songs" (Wings-cover)
*Tim Alexander & Mike Bordin: 
**Kappaleessa "Choked"
*Tori Amos:  (VHS)
**Kappaleessa "Muhammad My Friend"
*Deftones: 
**Kappaleessa "Passenger"
*Turtle Bend: 
**Kappaleessa "Who Leads You"
**[[Varjojen valtakunta]]* -elokuvan soundtrack (2003)
**David Bowien kappaleessa "Bring Me the Disco King (Danny Lohner Mix)"
* (kokoelma-albumi)
**Kappaleessa "Where the Streets Have No Name" (U2-cover)

## Aiheesta muualla

* Viralliset kotisivut
* Toolin viralliset sivut
* A Perfect Circlen viralliset sivut
* Pusciferin viralliset sivut
* Toolille omistetut fanisivut
Vaskiluoto

**Vaskiluoto** () on saari Vaasan keskustan edustalla. Sen koko on 2,5 neliökilometriä. Vaasan kaupunki pakkolunasti alueen Klemetsön suvulta. Nykyisin siellä on Vaasan ulkosatama, leirintäalue, hotelleja ja vesipuisto Tropiclandia, sekä aiemmin huvipuisto Wasalandia. Vaskiluodossa on lisäksi Cultor Oy:n tuotantolaitoksia ja Vaskiluodon voimalaitos. Vaskiluodossa sijaitsee yksi Vaasan kolmesta aidatusta koirapuistosta.

Vaskiluodon saari on yksi Vaasan kahdestatoista suuralueesta. Vuoden 2017 lopussa suuralueella asui 338 asukasta. Vaskiluoto muodostaa oman tilastollisen taajaman eikä siten ole osa Vaasan keskustaajamaa.

Vaskiluodon yhdistää Vaasan kaupungin mantereeseen Vaskiluodon silta.

Wärtsilä perusti Vaskiluotoon Smart Technology Hubin (STH). Myöhemmin nimi muutettiin muotoon Sustainable Technology Hub (STH). Suurin osa yhtiön Vaasan keskusta-alueella sijainneista toiminnoista siirtyi Vaskiluotoon vuoden 2022 aikana.

YIT suunnittelee Vaskiluotoon 21-kerroksista asuinrakennusta.

## Satama
Vaskiluodossa toimii Vaasan ulkosatama. Vaasanlaivat harjoittaa sieltä ympärivuotista reittiliikennettä Ruotsiin Uumajaan.

## Kaupunginosat
Vaskiluodon suuralue jakautuu kolmeen nimettyyn tilastolliseen pienalueeseen, joiden rajat täsmäävät asemakaavassa määriteltyjen numeroitujen kaupunginosien 12–14 kanssa. Arkipuheessa Vaskiluoto mielletään kokonaisuudessaan yhdeksi kaupunginosaksi.

# Satama
# Sokeri
# Niemeläntie

## Väestö

Vaskiluodon suuralueella asui yhteensä 358 ihmistä vuonna 2015, joista valtaosa Sokerin pienalueella.

Äidinkielenään suomea puhui Vaskiluodon suuralueen asukkaista 62 prosenttia ja ruotsia noin 36 prosenttia vuonna 2015. Ruotsinkielisten prosenttiosuus oli Vaskiluodossa tuona vuonna toiseksi suurin kaikista Vaasan suuralueista vain Sundomin ollessa ruotsinkielisempi. Muunkielisten osuus oli huomattavan pientä, vain 2,5 prosenttia.

Opiskelijoiden osuus Vaskiluodon työvoimasta oli 9,6&nbsp;% ja työttömien 11,1&nbsp;% vuonna 2013. Työttömien osuus oli Sataman pienalueella prosenttimääräisesti suurinta kaikista Vaasan pienalueista, 29,4&nbsp;% alueen työvoimasta. Sataman alueen matalan asukasluvun vuoksi tämä osuus tarkoittaa viittä työtöntä.

## Politiikka
Vaskiluoto kuuluu vaaleissa Keskustan pohjoiseen äänestysalueeseen, jonka kannatetuin puolue oli vuoden 2025 kuntavaaleissa RKP.

## Katso myös
* Vaasan alueellinen jako

## Lähteet
Luettelo Färsaarten kylistä

Tämä on luettelo Färsaarilla sijaitsevista kaupungeista ja kylistä. Saarelaiset itse sanovat vain Tórshavnia ja Klaksvíkia kaupungeiksi.
* Akrar
* Ánir
* Argir
* Árnafjørður
* Bøur
* Dalur
* Depil
* Eiði
* Elduvík
* Fámjin
* Froðba
* Fuglafjørður
* Funningsfjørður
* Funningur
* Gásadalur
* Gjógv
* Glyvrar
* Gøta
* Gøtueiði
* Gøtugjógv
* Haldarsvík
* Haraldssund
* Hattarvík
* Hellur
* Hestur
* Hósvík
* Hov
* Hoyvík
* Húsar
* Húsavík
* Hvalba
* Hvalvík
* Hvannasund
* Hvítanes
* Innan Glyvur
* Kaldbak
* Kaldbaksbotnur
* Kirkja
* Kirkjubøur
* Klaksvík
* Kolbanargjógv
* Kollafjørdur
* Koltur
* Kunoy
* Kvívík
* Lambareiði
* Lambi
* Langasandur
* Leirvik
* Leynar
* Ljósá
* Lopra
* Midvágur
* Mikladalur
* Morskranes
* Múli
* Mykines
* Nes
* Nes
* Nesvík
* Nólsoy
* Norðdepil
* Norðoyri
* Norðadalur
* Norðagøta
* Norðskáli
* Norðtoftir
* Oyndarfjørður
* Oyrarbakki
* Oyrareingir
* Oyri
* Porkeri
* Rituvík
* Runavík
* Saksun
* Saltangará
* Saltnes
* Sandavágur
* Sandur
* Sandvík
* Selatrað
* Signabøur
* Skálafjørður
* Skálavík
* Skáli
* Skarvanes
* Skipanes
* Skopun
* Skúvoy
* Skælingur
* Stóra Dimun
* Strendur
* Streymnes
* Stykkið
* Sumba
* Sund
* Svináir
* Svínoy
* Syðradalur (Kalsoy)
* Syðradalur (Streymoy)
* Syðrugøta
* Søldarfjørður
* Sørvágur
* Tjørnuvík
* Toftir
* Tórshavn
* Trongisvágur
* Trøllanes
* Tvøroyri
* Vágur
* Vatnsoyrar
* Velbastaður
* Vestmanna
* Viðareiði
* Vikarbyrgi
* Æduvik
* Øravik
Kastilia ja León

**Kastilia ja León** () on Espanjan suurin itsehallintoalue. 

Kastilia ja Leónin muodostavat muinaiset Kastilian ja Leónin kuningaskunnat. Rajanaapureita ovat pohjoisessa Asturia ja Cantabria, idässä Baskimaa, La Rioja ja Aragonia, kaakossa Madrid ja Kastilia-La Mancha, etelässä Extremadura ja lännessä Galicia ja Portugali.

Kastilia ja León koostuu Ávilan, Burgosin, Leónin, Palencian, Salamancan, Segovian, Sorian, Valladolidin ja Zamoran maakunnista. Kuntia on 2248.

Pääkaupunki (ei virallista asemaa) on Valladolid. Muita tunnettuja kaupunkeja ovat Burgos, Salamanca, León ja Segovia.

## Suurimmat kunnat

## Lähteet

## Aiheesta muualla
Latvian presidentti

**Latvian presidentti**, virallisesti **Latvian tasavallan presidentti** (), on Latvian valtionpäämies. Nykyinen presidentti on Edgars Rinkēvičs, joka vannoi virkavalansa 8. heinäkuuta 2023.

Vuoden 1918 väliaikaisen perustuslain mukaan valtiollisen neuvoston puhemies (tuolloin Jānis Čakste) toimitti myös valtionpäämiehen virkaa Latvian itsenäistymisprosessin aikana. Myöhemmin päätettiin, että tätä järjestelyä jatkettaisiin, kunnes perustuslaki astuisi virallisesti voimaan 20. kesäkuuta 1922. Čakste valittiin virallisesti presidentiksi 14. tammikuuta 1922, mutta hän vannoi virkavalansa vasta 18. marraskuuta.

Riian linna on presidentin edustusasunto. Toissijainen residenssi sijaitsee Jurmalassa. Vuonna 2021 presidentin vuosipalkkio oli 71 520 euroa.

## Valinta ja pätevyysvaatimukset
Presidentin tulee olla Latvian kansalainen ja vähintään 40-vuotias. Valittavan henkilön ei tarvitse olla syntyperäinen latvialainen. Kaksoiskansalaiset eivät voi tulla valituiksi.

Latviassa presidenttiä ei valita suoralla kansanvaalilla, vaan hänet valitsee parlamentti. Puolueet asettavat vaalissa ehdokkaansa, ja tullakseen valituksi ehdokkaan tulee saada vähintään 51 kansanedustajan ääni. Vaalikierroksia käydään niin monta kuin vähimmäistuen saaminen vaatii ja jokaisella kierroksella huonoiten menestynyt karsiutuu pois. Vuodesta 2019 lähtien kansanedustajien antamat äänet presidentinvaaleissa julkaistaan vaalien jälkeen.

Virkakauden pituus on neljä vuotta, joita voi olla korkeintaan kaksi peräkkäin. Ennen vuotta 1997 kauden pituus oli vain kolme vuotta.

## Toimenkuva ja valtaoikeudet
Presidentin tehtävä on ensisijaisesti seremoniallinen, mutta hän on muun muassa valtion päämies ja asevoimien ylipäällikkö. Lisäksi presidentti tekee nimitykset latvialaisiin ritarikuntiin.

Presidentillä on valta tehdä aloite parlamentin hajottamisesta, josta järjestetään kansanäänestys. Mikäli yli puolet äänestäjistä kannattaa aloitetta, parlamentti hajotetaan ja maassa järjestetään ennenaikaiset vaalit. Mikäli enemmistö ei kannata aloitetta, presidentin katsotaan perustuslain mukaan eronneen virastaan ja parlamentti valitsee tilalle uuden presidentin.

## Luettelo presidenteistä
### Ensimmäinen tasavalta

### Toinen tasavalta

Lähde:

## Lähteet

* 

### Viitteet

## Aiheesta muualla
Kastilia-La Mancha

**Kastilia-La Mancha** () on itsehallintoalue Espanjassa. Sen rajanaapureita ovat Kastilia ja Leónin, Madridin, Aragonian, Valencian, Murcian, Andalusian ja Extremaduran itsehallintoalueet. Itsehallintoalueen väkiluku vuonna 2017 oli 2 031 479.

Kastilia-La Mancha koostuu Toledon, Ciudad Realin, Albaceten, Cuencan ja Guadalajaran maakunnista. Pääkaupunki on Toledo, ja muita suuria kaupunkeja ovat Albacete, Talavera de la Reina, Guadalajara ja Ciudad Real.

Kirjailija Miguel de Cervantesin menestysromaanin *[[Don Quijote]]* (1605) tapahtumat sijoittuvat nykyisen Kastilia-La Manchan alueelle, ja tätä on usein hyödynnetty alueen matkailun markkinoinnissa. Alue tunnetaan myös auringonkukista, tuulimyllyistä ja Manchego-juustosta.

## Aluejako
Kastilia-La Mancha koostuu viidestä maakunnasta:

* Albacete, pääkaupunki Albacete 
* Ciudad Real, pääkaupunki Ciudad Real 
* Cuenca, pääkaupunki Cuenca
* Guadalajara, pääkaupunki Guadalajara
* Toledo, pääkaupunki Toledo

Maakunnat jakaantuvat kaikkiaan 919 kuntaan, joista 288 sijaitsee Guadalajarassa, 238 Cuencassa, 204 Toledossa, 102 Ciudad Realissa ja 87 Albacetessa.

### Suurimmat kunnat (2017)

## Maantiede
Kastilia-La Mancha voidaan maantieteellisesti jakaa kahteen osaan. Keskiosa on pääosin alavaa peltomaata, josta itsehallintoalueen nimen toinen osa tulee: *la mancha* tarkoittaa täplää. Tasankoa ympäröivät Kastilian rajavuoret pohjoisessa ja Sierra Morena etelässä.

Alueen läpi virtaa kolme suurta jokea, Tajo ja Guadiana länteen ja Júcar itään. Myös Cabañerosin ja Tablas de Daimielin kansallispuistot sijaitsevat Kastilia-La Manchassa.

Eräs huomattava maantieteellinen piirre on eroosion aiheuttamat kivimuodostelmat Cuencan maakunnassa.

## Historia
Kastilia-La Manchan historia on ollut sekasortoinen. Muslimien hallitessa Iberian niemimaata alueella käytiin useita taisteluita krisittyjen ja muslimien välillä. Yksi *[[Reconquista]]n* käännekohtia oli kun Kastilian kuningas Alfonso VI valloitti Toledon vuonna 1085. Taistelut jatkuivat vuoteen 1492, jolloin Isabellan ja Ferdinandin avioliiton yhdistämät Kastilian ja Aragonian kuningaskunnat kukistivat viimeisen maurilaislinnakkeen Granadassa.

Kastilia-La Manchan maakunnat ja Madridin maakunta kuuluivat aikaisemmin Uuteen-Kastiliaan (*Castilla la Nueva*), mutta itsehallintojärjestelmän astuessa voimaan Madrid erotettiin omaksi itsehallintoalueekseen johtuen suurista taloudellisista ja väestöllisistä eroista sen ja alueen muiden maakuntien välillä.

## Kuvia

Kuva:Campo de Criptana Molinos de Viento 1.jpg|Tuulimyllyjä Campo de Criptanassa.
Kuva:Cuenca CasasColgadas1.jpg|"Riippuvia taloja" Cuencassa.
Kuva:Vista de Cogolludo.JPG|Cogolludon kylä Guadalajarassa.
Kuva:Castillo de las Altas Torres - Alarcón.jpg|Alarcónin linna
Kuva:Embalse Tajera.jpg|Tajeran tekoallas Tajuñajoessa Guadalajarassa.


## Lähteet
*Castilla-La Mancha:  Geografía 
### Viitteet

## Aiheesta muualla

* Gobierno de Castilla-La Mancha
* SPAIN.INFO
Luettelo Suomen kansallispuistoista

Tämä artikkeli on **luettelo [[Suomen kansallispuistot|Suomen kansallispuistoista]]**. Suomen luonnonsuojelulaki määrittää kansallispuiston yhdeksi tyypiksi Suomen luonnonsuojelualueista. Lain mukaan kansallispuisto voidaan perustaa vain valtion omistamalle alueelle, mutta puistoon liittyvä, muun julkisoikeudellisen yhteisön kuin valtion omistama alue voidaan yhteisön suostumuksella liittää kansallispuistoon. Kansallispuiston pinta-alan on oltava vähintään 1 000 hehtaaria. Alueella on oltava merkitystä yleisenä luonnonnähtävyytenä tai muutoin luonnontuntemuksen lisäämisen tai yleisen luonnonharrastuksen kannalta.

Suomessa on 41 kansallispuistoa.

Tiedosto:Lemmenjoki Autumn.JPG|Pinta-alaltaan Suomen suurin kansallispuisto on vuonna 1956 perustettu 2&nbsp;860 neliökilometrin laajuinen Lemmenjoki.
Tiedosto:Petkel camping.JPG|Pienin on vuonna 1956 perustettu 6 neliökilometrin laajuinen  Petkeljärvi.
Tiedosto:Housivirta.jpg|Hossa on perustettu vuonna 2017.


## Lähteet

## Katso myös
* Metsähallituksen retkikohteiden tunnukset

## Aiheesta muualla

* Metsähallitus: Suojelualueet valtion mailla ja vesillä
Murcia (itsehallintoalue)

**Murcia** on itsehallintoalue Espanjassa. Murcia koostuu vain yhdestä  samannimisestä maakunnasta. Se sijaitsee maan kaakkoisosassa Välimeren rannalla ja sen rajanaapureita ovat Andalusian, Kastilia-La Manchan ja Valencian itsehallintoalueet.

Itsehallintoalueen pääkaupunki on Murcia. Muita kaupunkeja ovat muun muassa Cartagena ja Lorca. Itsehallintoalueen pinta-ala on 11&nbsp;313 neliökilometriä ja väkiluku 1,4 miljoonaa, joista kolmasosa asuu pääkaupungissa.

Murcia on suuri hedelmien, vihannesten ja kukkien tuottaja sekä Espanjan että koko Euroopan mittakaavassa. Bullasin, Yeclan ja Jumillan kunnat tunnetaan erinomaisista viineistään sekä Moratalla oliiviöljystään. Murcian ilmasto on lämmin ja kuiva, joten viljelyksillä joudutaan käyttämään laajalti keinokastelua. Pääasiallisena vedenlähteenä toimii Segura, joka on ollut aikoinaan Euroopan pahiten saastuneita jokia. Viimeisen 30 vuoden aikana joen valuma-alueella tehtyjen kunnostus- ja parantamistoimien ansiosta joki saatiin palautettua terveeksi. Segura-joki voitti Euroopan jokipalkinnon 2016.

## Suurimmat kunnat
Murcia jakaantuu 45 kuntaan.

## Lähteet

## Aiheesta muualla

* Murcian itsehallintoalueen virallinen sivusto 
* SPAIN.INFO
Mbalax

**Mbalax** on Senegalissa ja Gambiassa kehittynyt populaarimusiikin tyylilaji. Se on saanut rytminsä senegalilaisesta sabar-rummusta. Maailmanlaajuiseksi tyylilajin teki tunnetuksi senegalilainen laulaja Youssou N’Dour.

Suomessa toimii mbalax-yhtye Galaxy, joka sai vuonna 2005 Opetusministeriön Suomi-palkinnon.

## Mbalaxin esittäjiä
### Länsiafrikkalaisia
* Coumba Gawlo
* Alioune Mbaye Nder
* Assane Ndiaye
* Youssou N'Dour 
* Thione Seck

## Lähteet
Youssou N’Dour

**Youssou N’Dour** (lausutaan ; s. 1. lokakuuta 1959 Dakar) on senegalilainen laulaja. Hän teki tunnetuksi paikallisen populaarimusiikin tyylilajin mbalaxin. Vuonna 1979 N’Dour perusti Étoile de Dakar -yhtyeen, mutta hänet tunnetaan silti paremmin sooloartistina. Hänen tunnetuin kappaleensa on ”7 Seconds”, jonka hän on levyttänyt Neneh Cherryn kanssa vuonna 1994 ja esittänyt Didon kanssa Live 8 -konsertissa kesällä 2005.

N’Dour valittiin Senegalin kulttuuri- ja matkailuministeriksi huhtikuussa 2012. Hänet vapautettiin ministerin tehtävistä syyskuussa 2013, jolloin hän siirtyi presidentin neuvonantajaksi.

N’Dour sai Polar-palkinnon vuonna 2013.

## Lähteet

## Aiheesta muualla

*Virallinen sivusto
Lp

**Lp**, **lp** tai **LP** voivat tarkoittaa seuraavia:

* long playing, LP, äänilevy, jonka nopeus on 33⅓ kierrosta minuutissa
* LP-nimisiä albumeja:
** ''LP'', The Rembrandtsin albumi vuodelta 1995
** ''LP'', Herra Sopan albumi vuodelta 2011
** ''LP'', Elias Gouldin albumi vuodelta 2019
* lineaarinen ohjelmointi, LP, , matemaattinen optimointimenetelmä
* lipoproteiini, LP, proteiini
* Työväenpuolue, LP, englanninkielisestä nimestä *Labour Party*, brittiläinen puolue
* Australian liberaalinen puolue, LP, englanninkielisestä nimestä *Liberal Party of Australia*, australialainen puolue
* Loimaan Palloilijat, LP, suomalainen urheiluseura
* Lohjan Purjehtijat, LP, suomalainen urheiluseura
* lippue, lp, kolmesta kuuteen laivueesta ja niiden huoltoyksiköistä koostuva merivoimien yksikkö
* lentopiiri, lp, ilmavalvonta-alue
* Liikkuva poliisi, LP, koko maan alueella toimiva poliisiosasto
* Lonely Planet, LP, matkaopaskirjasarja
* Gibson Les Paul, LP, kitaramerkki
* Lillesands-Posten, LP, norjalainen paikallislehti
* Linkin Park, LP, yhdysvaltalainen yhtye
* LP-avaruus, eräänlainen funktioavaruus matematiikassa
* Lampuoti, Lp, vuokraviljelijä
* LP, Lavastus- ja pukusuunnittelijat, Suomen lavastajien ja pukusuunnittelijoiden yhdistys
* LP, Laura Pergolizzi, yhdysvaltalainen laulaja-lauluntekijä 

## Katso myös
Aihepiiriin liittyy myös seuraava:
* LPMud, tietokonepelisarja.

## Lähteet
Lyly

**Lyly** tarkoittaa seuraavia asioita:

* lyly, vinossa kasvavaan puuvarteen syntyvän puusolukon tyyppi
* vanha suksityyppi, liukumasuksi jota pidettiin vasemmassa jalassa
* Lyly, suomenkielinen nimi, joka esiintyy sekä etu- että sukunimenä
* Lyly, kylä Juupajoella
* Lyly, rautatieasema Juupajoella.
* Teuvo Lyly, sarjakuva
* Lyly-myrsky, Suomessa 1.–2. marraskuuta 2024 riehunut hirmumyrsky

## Henkilöt

### Sukunimenä
* Alice Lyly (1899–1976), suomalainen näyttelijä
* Erik Lyly (1914–1990), suomalainen hävittäjälentäjä
* John Lyly (1554–1606), englantilainen kirjailija
* Julius Anselm Lyly (1856–1903), suomalainen toimittaja ja poliitikko
* Kaarina Lyly (1907–1978), suomalainen lausuntataiteilija ja yrittäjä
* Lauri Lyly (s. 1953), ammattiyhdistysjohtaja, poliitikko, kansanedustaja (SDP), SAK:n puheenjohtaja 2009–2016 ja Tampereen pormestari 2017–2021
* Robert Lyly (1880/1881–1933), suomalainen rakennusmestari ja rakennusurakoitsija
* Sulevi Lyly (s. 1933), suomalainen diplomi-insinööri, tekniikan tutkija ja professori

### Etunimenä
* Lyly Rajala (s. 1951), kansanedustaja (KD, Kokoomus), toimittaja ja muusikko
Ernő Rubik

**Ernő Rubik** (s. 13. heinäkuuta 1944 Budapest) on unkarilainen keksijä, kuvanveistäjä ja arkkitehtuurin professori. Hän on Rubikin kuution keksijä.
Rubikin isä Ernő Rubik oli lentokonesuunnittelija. Valmistuttuaan insinööriksi hän työskenteli ensin arkkitehtina ja sai sitten professuurin *Iparművészeti Főiskola* -oppilaitoksesta. Hän ryhtyi peleistä ja älypeleistä kertovan *...És játék* -lehden toimittajaksi ja työllisti sitten itsensä perustamalla Rubik Stúdión. Nykyään hän työskentelee edelleen Rubik Stúdión johdossa.

## Rubikin klassikkopelejä
* Rubikin kuutio
* Rubikin taikalevy (taikalevystä on monta muunnelmaa)
* Rubikin kello
* Rubikin käärme

## Aiheesta muualla

* Rubikin viralliset kotisivut
241 eaa.

## Tapahtumia
* Ensimmäinen puunilaissota päättyi.

## Syntyneitä
* Antiokhos III, seleukidien kuningas

## Kuolleita
* Eumenes I, Pergamonin hallitsija
* Arkesilaos, kreikkalainen filosofi